Ο περισσότερος κόσμος αναρωτιέται αν η συντήρηση ενός ηλεκτροκίνητου αυτοκινήτου διαφέρει από αυτή του συμβατικού αυτοκινήτου. Όπως σε όλα τα αυτοκίνητα, είναι υποχρεωτικό να γίνεται αλλαγή ελαστικών όταν είναι απαραίτητο και να ελέγχουμε τα υγρά των φρένων και το φίλτρο του aircondition, όταν απαιτείται.  Η μόνη διαφορά είναι ότι το ηλεκτρικό αυτοκίνητο το φορτίζουμε καθημέρινα. Γλιτώνεις όμως αλλαγές λαδιών, μπουζί, ψυκτικό υγρό και ότι άλλο χρειάζεται ένα απλό μηχανοκίνητο αυτοκίνητο. Επομένως, η συντήρηση ενός ηλεκτροκίνητου είναι σαφώς πιο εύκολη και πιο οικονομική από ένα θερμικό αυτοκίνητο. Επιπλέον, τα ηλεκτροκίνητα αυτοκίνητα είναι έτσι κατασκευασμένα με τέτοια τεχνολογία, ώστε να μην χρειάζεται επιδιορθώσεις και να έχει αντοχή παραπάνω από 200.000χλμ. Αλλά και η μπαταρία του διαρκεί από 8 έτη και πάνω. Σε περίπτωση βλάβης, βέβαια, της μπαταρίας ή του κινητήρα δεν υπάρχει για την ώρα περιθώριο επιδιόρθωσης, αλλά γίνεται απευθείας αντικατάσταση.